| Dainai |
| --- |
| Vietovė prijungta prie miesto XX a. 2-ojoje pusėje |
|  |
|  |
| 

DainaiDainai

 |
| **Koordinatės** | 55°54′50″š. pl. 23°15′36″r. ilg.﻿ / ﻿55.914°š. pl. 23.260°r. ilg.﻿ / 55.914; 23.260﻿ (Dainai)Koordinatės: 55°54′50″š. pl. 23°15′36″r. ilg.﻿ / ﻿55.914°š. pl. 23.260°r. ilg.﻿ / 55.914; 23.260﻿ (Dainai) |
|  |
| **Apskritis** | Šiaulių apskrities vėliava Šiaulių apskritis |
| **Savivaldybė** | Šiaulių miesto savivaldybės vėliava Šiaulių miesto savivaldybė |
|  |
| 

| Vietovardžio kirčiavimas  (4 kirčiuotė)  |
| --- |
|
| *Vardininkas:* | Dainaĩ |
| *Kilmininkas:* | Dainų̃ |
| *Naudininkas:* | Daináms |
| *Galininkas:* | Dainùs |
| *Įnagininkas:* | Dainaĩs |
| *Vietininkas:* | Dainuosè |

 |

**Dainai** (arba ***Dainiai***) – Šiaulių miesto dalis, esanti į pietvakarius nuo miesto centro, ties Dainų gatve. Pietrytinė Dainų kaimo dalis. Ribojasi šiaurėje su Mažosiomis Žaliūkėmis, Dainų parku, rytuose su Lieporiais, pietuose – Gytariai ir Beržynėlis, vakaruose – Voveriškiai.

Susisiekimas su kitais Šiaulių miesto rajonais itin geras. Prie Šiaulių universiteto socialinių mokslų fakulteto (buvusio „Nuklono") yra Dainų žiedas, kuriame stoja 6-ojo, 12-ojo ir 13-ojo maršrutų autobusai. Be šios galinės stotelės esti 13 viešojo transporto sustojimo vietų. Pro Dainų mikrorajoną pravažiuoja dar ir 2, 9, 10, 11, 14, 17, 19, 21, 22, 23, 24, 29 maršruto autobusai.

Buvęs Dainos kaimas 1976–2010 m.

Etimologija
-----------

Rajono pavadinimas kilęs nuo Dainų kaimo, žinomo nuo XVII a.[reikalingas šaltinis]

Istorija
--------

XX a. pradžioje dabartinio kaimo vietose buvo Gytarių (Gitarovo) palivarkas. II pasaulinio karo metais „aukštuma 134" ne kartą buvo puolama rusų ir vokiečių kariuomenių, todėl beveik visas kaimas buvo sudegintas.

Po karo kaimo laukuose įkurtas Šiaulių civilinis aerodromas, o kolūkis įkūrė gatvinio tipo gyvenvietę, kuri 1978–1981 m. buvo nugriauta. 1959 m. prie Tilžės kelio pastatytas televizijos bokštas, 1966 m. pradėta statyti karinės elektronikos gamykla „Nuklonas". Į ją už kaimo nutiesta gatvė, o kaimas įjungtas į miesto administracines ribas.

1975 m. pradėtas projektuoti Dainų gyvenamasis rajonas (architektai A. Kuosa ir V. Naujikas), jame 1977 m. iškilo pirmasis daugiabutis stambiaplokštis gyvenamasis namas. Mikrorajono statyba pagal projektą nebuvo baigta, liko nepastatyti Moksleivių rūmai, parduotuvė ir keli gyvenamieji namai.

Infrastruktūra
--------------

Mikrorajone yra Šiaulių Švč. M. Marijos Nekaltojo Prasidėjimo bažnyčia,  Šiaulių Naujoji apaštalų bažnyčia, „Tikėjimo žodžio" maldos namai, Beržynėlio parkas, kelios prekybos ir paslaugų įmonės (PPC „Akropolis" - nuo 2009 m. „Arena" ir kt.).

* **Gatvės:**

Dainų g. (1980–1989 m. V. Karvelio g.), (gatvės pavadinimą miesto valdininkai supainiojo su lyros formos Lyros gatve),
Lyros g. (1980–1989 m. Karecko g.),
Aido g. (1980–1989 m. Žiburkaus g.),
Architektų g.
Gardino g.
Gegužių g. nuo 37-ojo namo iki buvusio „Nuklono" (kur gatvė ir baigiasi).
* **Mokyklos:**

Šiaulių Dainų progimnazija,
Šiaulių universiteto gimnazija,
Šiaulių Romuvos progimnazija,
Šiaulių Romuvos gimnazija.
* **Darželiai:**

„Rugiagėlė",
„Žiogelis",
„Pupų pėdas",
„Dainelė".
* **Kitos ugdymo įstaigos:**

Šiaulių „Spindulio" ugdymo centras,
Šiaulių Dainų muzikos mokykla.

Galerija
--------

Tipinė Dainų panorama
* Trylikos aukštų monolitinis daugiabutisTrylikos aukštų monolitinis daugiabutis
* Lyros gatvėLyros gatvė
* Beržynėlio parkas žiemąBeržynėlio parkas žiemą

Šaltiniai
---------

1. ↑  Aldonas Pupkis, Marija Razmukaitė, Rita Miliūnaitė. Vietovardžių žodynas. – Vilnius, Mokslo ir enciklopedijų leidybos institutas, 2002. ISBN 5-420-01497-1. // (internetinis leidimas) [sudarytojai Marija Razmukaitė, Aldonas Pupkis]. ISBN 978-9955-704-23-2.
2. ↑  Baltic Maps. „Žemėlapis koordinatėmis 55.91 ir 23.26" (Map). „Jāņa sēta" Ltd.  Trūksta arba tuščias parametras `|title=` (pagalba); `|access-date=` parametras reikalauja parametro `|url=` (pagalba)
3. ↑